পদার্থ
পরমাণুকেন্দ্রে প্রোটন ও নিউট্রনের সংখ্যা অনুযায়ী বিভিন্ন ধরনের পরমাণু হয়, যেগুলি একেকটি মৌলিক পদার্থ গঠন করে। একই মৌলিক পদার্থের সব পরমাণু একই রাসায়নিক ধর্ম প্রদর্শন করে। মৌলিক পদার্থগুলির পর্যায় সারণিতে এগুলিকে প্রোটন সংখ্যা এবং অন্যান্য ভৌত ও রাসায়নিক ধর্ম অনুযায়ী শ্রেণীবিন্যস্ত করা হয়েছে। একটি প্রোটন ও একটি ইলেকট্রন নিয়ে গঠিত হাইড্রোজেন পরমাণু সবচেয়ে সরল, ক্ষুদ্র ও কম ভরবিশিষ্ট পরমাণু। সবচেয়ে ভারী পরমাণুতে (মানবনির্মিত ও কৃত্রিম) একশতর বেশি প্রোটন থাকতে পারে।
কণা পদার্থবিজ্ঞান
আধুনিক কণা পদার্থবিজ্ঞান এর গবেষণা উপপারমানবিক কণাকে(Subatomic particles) কেন্দ্র করে করা হয় যেখানে মৌলিক কনিকা ইলেকট্রন,প্রোটন, নিউট্রন (প্রোটন ও নিউট্রন যৌগিক কণা যারা কোয়ার্ক দিয়ে গঠিত) অন্তরভুক্ত। মৌলিক কণিকা সমূহ তেজস্ক্রিয়তাএবং বিক্ষেপণ প্রক্রিয়ায় ফোটন,নিউট্রিনো,মিউয়ন ও এক্সোটিক কনা দিয়ে গঠিত। কণা সমূহের গতিবিদ্যা কোয়ান্টাম বলবিদ্যায় আলোচিত হয়। 
সকল কণা এবং তাদের পারস্পরিক ক্রিয়া বিক্রিয়া প্রায় সম্পূর্ণভাবে একটি কোয়ান্টাম ফিল্ড দ্বারা ব্যখ্যা করা যায় যাকে বলা হয় স্ট‍্যানডার্ড মডেল। এতে বর্তমানে ৬১ টি প্রাথমিক কণা অন্তর্ভুক্ত। এখনও বিজ্ঞানীগণ মনে করেন এটি অসম্পূর্ণ রয়েছে।